Shiga
Myen asuya hpyenla ni ma kanu hpe roi rip kau na sat na shakut
- Post 28 September 2012
- Last Updated on 28 September 2012
- By KNG
- Hits: 509
Lahta Sam mung KIA Dapba 4 npu dapdung 8 ginra Awng Nan mare na asak 29 ning re ai, Sam myu shayi ma kanu langai hpe Myen asuya hpyenla ni nta kata shang nna, hkum shan roi rip ngut ai hpang sat kau na shakut wa sai lam, mare masha ni tsun ai.
Ma masum a kanu gaw nta kata kaw rai hkrut taw ai ten hta, Myen asuya hpyenla masum nta kata wa shang nna roi rip ngut ai hpang sat na shakut nga ai shaloi, shi a madu wa bai du wa ai majaw, hpyenla ni hprawng mat ai re lam, mare masha langai tsun ai.
“Dai num gaw ma shangai da ai shata mi jan sha naw re ai. Nta hpang kaw, ma sanyen ni hkrut taw ai shaloi, dai Myen hpyenla ni shang wa nna, dai kaw roi rip ngut na du manat sat na shakut taw ai shaloi shi na madu wa bai wa ai hpe mu ai majaw, hprawng mat wa ai re,” nga shi tsun ai.
Ndai zawn galaw ai, Myen hpyenla masum gaw Du Jum Htun Htun Nai woi awn ai, Namtu daju Hka-La-Ya 247 na hpyenla ni re lam buga masha ni tsun ai.
Ya ten dai ma kanu gaw, hkrit kajawng ai lam ni byin nga ai hte, mali ya daram tsi tsi hkam la nga ai lam, shi hte ni nawn ai buga masha ni kawn KNG Jinghpaw Shiga Dap de tsun wa ai.
knc_Latn kac_Latn eng_Latn eng_Latn ces_Latn lim_Latn kac_Latn kac_Latn kac_Latn kac_Latn kac_Latn